Når noen virkelig brenner for noe, skinner ofte lidenskapen gjennom i arbeidet de gjør. Dette gjelder ikke minst for Anders Idland Melchior. Foto og surfing er noe av det som tenner Melchior!

Det siste året har Melchior vært mye rundt i moderlandet og knipsa seg god og trælete på avtrekkerfingern. En høst på Unstad og utallige turer til Stadt har bært frukter i form av bra bølger og gode shots. Vi har fått tilsendt et lite knippe av godsakene.

25-årige Melchior har en bachelor i økonomi og administrasjon, men ønsker å gjøre foto til en fulltidsjobb. Det er actionsport og natur han ønsker å drive med, og hva er vel da bedre enn surfeshots? Anders har gått til anskaffelse av vannhus, så utsiktene for å få seg et nærbilde i vannet i Norge må sies å ha blitt veldig gode.

Vi gleder oss til å følge utviklingen hans videre, og håper han fortsetter å knipse med linsa ut mot havet.

For mer snadder, sjekk ut http://www.melchiormedia.no/ eller @melchior.media